钦定古今图书集成/明伦汇编/氏族典/第380卷 > 《廖用贤尚友录》 > 纪克家
## 钦定古今图书集成/明伦汇编/氏族典/第380卷 > 《廖用贤尚友录》 > 纪克家

按《文安县志》：“克家，字肇隆，推官汝清子。万历壬子科
举人，任泰安州知州，累官刑部郎中。廉直劲正，甚获
时誉。”

《明外史宪宗纪太后传》：“孝宗即位，悲念太后，特遣太
监蔡用之贺，求太后家，得纪父贵、纪祖旺兄弟以闻。
帝大喜，诏改父贵为贵，授锦衣卫指挥同知。祖旺为
旺，授锦衣卫指挥佥事，赐予第宅、金帛、庄田、奴婢不
可胜计。先是，太后在宫中，尝自言家贺县，姓纪，幼不
能知亲族也。太监郭镛、陆恺皆闻之。恺亦广西人，故”
姓李，蛮中纪、李同音，因妄称太后兄，令人访其叔福
与兄诣京师，而福等已死。恺女兄夫韦父成者出冒
之，有司皆待以戚畹，名所居里曰迎恩里，贵旺曰：“韦
犹冒李，况我实李氏。”因诈为宗，系上有司，有司莫辨
也。二人既骤贵，父成亦诣阙争辨，帝命郭镛听之，镛
但逐父成而已。及帝使使者修治贺先茔蛮李姓者
数辈，皆称太后家，自言使者。使者还，奏贵旺不实，复
遣给事中孙珪、御史滕祐间行连贺，间微服入猺獞
中访之，尽得其状。归奏，帝谪罚镛等有差，戍贵旺边
海。自此帝数求太后家，竟不得。

郑樵《通志》。